आजादी के आंदोलन को नाटक और जन गीतों के माध्यम से जन सामान्य तक पहुँचाने में इप्टा कि महत्वपूर्ण भूमिका रही. जाने-माने अभिनेता ए के हंगल और बलराज सहनी की ये अभिनय पाठशाला कही जा सकती है. भूतपूर्व प्रधानमंत्री आई. के. गुजराल ने भी इप्टा के मंच पर कभी जन गीतों में हिस्सेदारी की थी ! आजकल लोक कहानियों एवं एकल नाटकों का मंचन भी बढा है. अलख नंदन निर्देशित नट बुंदेले से लेकर भिखारी ठाकुर के ‘’बिदेसिया’’(निर्देशक संजय उपाद्ध्याय) तक के नाटकों को भरपूर सराहना मिली. वहीं इन्दोर की सुमन धर्माधिकारी, मुंबई की असीमा भट्ट, वसंत पोद्दार, विप्लव दास अजय कुमार (राष्ट्रीय नाट्य विद्ध्यालय के स्नातक,अजय कुमार ने निराला कि कविता ‘’राम की शक्ति पूजा‘’ का वाचिक एकल अभिनय किया है. ये एकल नाटक के प्रयोग काफी सराहे गए! शेखर सेन (सुप्रसिद्ध शाष्त्रीय संगीत गायिका अनीता सेन के पुत्र ), जन साधारण के बीच कबीर के भजनों को गाते और उनकी व्याख्या करते हैं! कलकत्ते के विप्लव दास अच्छी चुनी हुई कहानियों को गाँव कस्बों में जाकर छोटे मंचों पर नाटक (डायलोग्स)के साथ प्रस्तुत करते हैं! संजय उपद्ध्याय ने कथा कविता एवं एकल प्रस्तुतियों को भी निर्देशित किया है! प्रसन्ना द्वारा राष्ट्रीय थियेटर फोरम की स्थापना की गई है.